«Հրապարակ»-ը գրում է. - «Վերջին մեկ տարում հավանաբար մի 5-6 անգամ ՀՀ վերահսկիչ պալատի նախագահը հանդես է եկել բացահայտումներով: Սկզբում դրանք վերաբերում էին քաղաքաշինության, բնապահպանության ոլորտներին, Սյունիքի մարզին, Սեւանի ափի կառույցներին: Հետո` հողահատկացումներին ու սեփականաշնորհման գործընթացին: Փաստորեն` չկա ոլորտ, որտեղ հիմնավոր ստուգումներ կատարվեն, եւ պատկերը խայտառակ չլինի: Բայց ամենահետաքրքիրն այն է, որ Վերահսկիչ պալատի ստուգումների արդյունքում ոչինչ տեղի չի ունենում` հանցագործություն կատարած անձինք ոչ նստում են, ոչ էլ աշխատանքից են ազատվում»: